Hedebyklokken

Hedebyklokken er Europas eldste helt bevarte kirkeklokke, og ut fra materialet og formen dateres den til midten av 900-tallet. Den stammer fra Hedeby som ble bispesete i 948. 

Den 51 cm høye klokken ble oppdaget ved en arkeologisk utgravning i Sydslesvig i 1979. Den lå i sjøbunnen utenfor Hedeby, der byens havn var i vikingtiden. Klokken er i dag en del av utstillingen i Hedebymuseet.

Hedebyklokken var ikke den første kirkeklokken i Hedeby, for alt i 848 fikk biskop Ansgar, «Nordens apostel», tillatelse av kong Horik 1. til å ringe med kirkeklokke i Hedeby. Hedebyklokken dannet grunnlag for rekonstruksjon av den såkalte «Ansgar-klokken».

Arkeologisk grenseområde Hedeby og Danevirke ble i 2018 innskrevet på UNESCOs liste over verdens kulturarv.

Referanser 

Sydslesvig
Vikingtiden
Klokker
Individuelle musikkinstrumenter
Hedeby og Danevirke